นโยบายและภาพรวมการประกอบธุรกิจ

บริษัท บลิส-เทล จำกัด (มหาชน) แปรสภาพจากบริษัท บลิส-เทล จำกัด
ที่ก่อตั้งขึ้นเมื่อเดือนมีนาคม ปี 2532
โดยความร่วมมือของกลุ่มตระกูลเขมะจันตรีและตระกูลเอกธนิตพงษ์ (“กลุ่มผู้ถือหุ้นเดิม”)
ด้วยทุนจดทะเบียนเริ่มแรก 300,000 บาท
เพื่อประกอบธุรกิจเป็นผู้นำเข้าและจำหน่ายอุปกรณ์สื่อสารโทรคมนาคม
โดยในระยะแรกสินค้าที่จำหน่าย ได้แก่
โทรศัพท์สำหรับใช้ในบ้านและสำนักงานทั้งแบบมีสายและไร้สาย และวิทยุติดตามตัว (Pager)
เป็นต้น ต่อมาในปี 2534 ระบบโทรศัพท์เคลื่อนที่เริ่มแพร่หลายในไทย
บริษัทจึงได้มีการนำเข้าและจำหน่ายโทรศัพท์เคลื่อนที่
และการเติบโตของธุรกิจโทรศัพท์เคลื่อนที่อย่างต่อเนื่อง
ทำให้ธุรกิจของบริษัทมีการขยายตัวอย่างรวดเร็ว
บริษัทมีการเพิ่มทุนจดทะเบียนเพื่อดำเนินงานทางธุรกิจอย่างต่อเนื่อง จนกระทั่งในปี 2547
บริษัทได้ขอแปรสภาพเป็นบริษัทมหาชน เข้าเข้าระดมทุนผ่านตลาดหลักทรัพย์แห่งประเทศไทย
โดยเพิ่มทุนจดทะเบียนจาก 150 ล้านบาทเป็น 230 ล้านบาท
และตลาดหลักทรัพย์แห่งประเทศไทยได้รับหุ้นสามัญของบริษัทเป็นหลักทรัพย์จดทะเบียน
ในกลุ่มเทคโนโลยี หมวดสื่อสาร โดยใช้ชื่อย่อในการซื้อขายหลักทรัพย์ว่า “BLISS”
ซึ่งได้เริ่มซื้อขายในตลาดหลักทรัพย์ได้ตั้งแต่วันที่ 13 ธันวาคม 2547 เป็นต้นมา
ซึ่งการเข้าจดทะเบียนในตลาดหลักทรัพย์ได้ส่งผลให้บริษัทมีความน่าเชื่อถือ
มีฐานะทางการเงินที่แข็งแกร่งยิ่งขึ้น
ซึ่งมีส่วนสำคัญที่จะช่วยเพิ่มความสามารถในการแข่งขันของบริษัท
ตลอดจนเป็นการเปิดโอกาสให้บุคคลทั่วไปเข้ามามีส่วนร่วมเป็นเจ้าของบริษัทด้วย

ในปี 2549 บริษัท อินเตอร์แนชั่นเนิล เอนจีเนียริง จำกัด (มหาชน) (“IEC”)
ซึ่งดำเนินธุรกิจด้านวิศวกรรมและระบบโทรศัพท์

เคลื่อนที่ได้เข้าร่วมลงทุนใน บริษัท บลิส-เทล จำกัด (มหาชน)
โดยได้ซื้อหุ้นจากผู้ถือหุ้นเดิมและผู้บริหารของบริษัท รวมจำนวน 56 ล้านหุ้น
คิดเป็นสัดส่วนการถือหุ้นร้อยละ 24.35 ส่งผลให้ IEC เป็นผู้ถือหุ้นรายใหญ่ของบริษัท
ภายหลังการเปลี่ยนแปลงโครงสร้างการถือหุ้น IEC
ได้มีส่วนเข้ามาร่วมกำหนดนโยบายและบริหารจัดการบริษัทผ่านคณะกรรมการและฝ่ายบริหารของบริษัท
โดยคณะกรรมการบริษัทได้กำหนดนโยบายที่จะแบ่งความรับผิดชอบในการดำเนินธุรกิจจำหน่ายโทรศัพท์เคลื่อนที่
โดยบริษัทจะเป็นผู้ดูแลด้านค้าปลีกและบริหารร้านค้าปลีกทั้งหมด ได้แก่ บลิสเทลช็อป
โมบายอีซี่บายไออีซี และจุดจำหน่ายสินค้าผ่านเคาน์เตอร์ภายในห้างสรรพสินค้า ในขณะที่ IEC
จะเป็นผู้ดูแลและให้บริการด้านการค้าส่ง โดยจัดหาสินค้าให้แก่บริษัท การบริหารคลังสินค้า
การกระจายสินค้า และการให้บริการหลังการขายและซ่อมโทรศัพท์เคลื่อนที่
ซึ่งทั้งสองฝ่ายคาดว่าจะได้รับประโยชน์จากการลดต้นทุนสินค้าและการดำเนินงาน
อันเนื่องมาจากปริมาณการสั่งซื้อสินค้าที่เพิ่มขึ้น
การลดค่าใช้จ่ายที่ซ้ำซ้อนในการใช้ระบบบริหารสินค้าคงคลัง ระบบจัดส่งสินค้า
ระบบบริหารและสนับสนุนการดำเนินงาน รวมถึงทรัพยากรในการดำเนินธุรกิจบางส่วนร่วมกัน
ซึ่งจะช่วยเพิ่มความสามารถในการแข่งขันในตลาดโทรศัพท์เคลื่อนที่
ในขณะที่มีช่องทางการจำหน่ายสินค้าที่เพิ่มขึ้น

ตั้งแต่ปี 2554 เป็นต้นมา
ธุรกิจค้าปลีกโทรศัพท์เคลื่อนที่และอุปกรณ์มีภาวะการแข่งขันที่ความรุนแรงมากขึ้น
ส่งผลให้ผลประกอบการของบริษัทประสบปัญหาขาดทุนอย่างต่อเนื่อง
ทั้งผู้ผลิตเครื่องโทรศัพท์และผู้ให้บริการเครือข่ายโทรศัพท์เคลื่อนที่ได้เข้ามาทำการตลาดค้าปลีกโทรศัพท์เคลื่อนที่โดยตรงต่อผู้บริโภค
รวมถึงการแข่งขันในส่วนของร้านค้าปลีกขนาดใหญ่หลายรายที่มีเงินลงทุนสูงและกำลังซื้อขนาดใหญ่
ส่งผลให้บริษัทเสียเปรียบในด้านต้นทุน
ประกอบกับเกิดปัญหาการขาดสภาพคล่องของธุรกิจทำให้ฝ่ายบริหารได้พยายามหาทางแก้ไขสถานการณ์ในทุกวิถีทางแต่ก็ยังไม่สามารถหยุดการขาดทุนลงได้
จนในที่สุดจึงมีการปรับเปลี่ยนแนวนโยบายการดำเนินธุรกิจ
โดยยุติบทบาทการเป็นผู้ประกอบธุรกิจค้าปลีกโทรศัพท์เคลื่อนที่
ด้วยการหาพันธมิตรทางธุรกิจที่มีศักยภาพเพื่อเข้ามาร่วมบริหารกิจการค้าปลีกก่อนถ่ายโอนธุรกิจทั้งหมดไปยังพันธมิตร

กระบวนการถ่ายโอนธุรกิจค่าปลีกโทรศัพท์เคลื่อนที่ เริ่มต้นในวันที่ 1 พฤษภาคม 2555
บริษัทได้ทำสัญญาระยะสั้นเข้าร่วมทดลองบริหารกิจการค้าปลีกโทรศัพท์เคลื่อนที่และอุปกรณ์กับบริษัท
คอมพิวเตอร์ซีสเท็ม คอนเน็คชั่น อินเตอร์เนชั่นแนล จำกัด (CSC) โดยมีวัตถุประสงค์
เพื่อลดภาระค่าใช้จ่ายโดยรวมของบริษัท และหลังจากที่ร่วมดำเนินงานภายใต้ข้อตกลงมาระยะหนึ่ง
ฝ่ายบริหารของทั้งสองฝ่ายจึงได้มีการประชุมหารือร่วมกันจนได้ข้อยุติและนำมาสู่การปรับเปลี่ยนเงื่อนไขเพื่อให้สอดคล้องกับแนวนโยบายของบริษัทที่ต้องการจะยุติช่องทางการจัดจำหน่ายค้าปลีกลง
โดยบริษัทตกลงที่จะยกเลิกสัญญาเช่าร้านสาขาที่ทำไว้กับผู้ให้เช่า เพื่อให้ CSC
เข้ามารับภาระค่าเช่าโดยตรงแทน และตกลงให้ CSC
สามารถขายสินค้าของตนในร้านสาขาที่บริษัทจะยกเลิกได้ตั้งแต่เมื่อวันที่ 19 กรกฎาคม 2555
เป็นต้นไป ทั้งนี้สิ่งที่บริษัทจะได้ประโยชน์ก็คือลดภาระค่าใช้จ่ายลง
ลดความเสี่ยงการขาดทุนจากปัญหาสินค้าคงคลังล้าสมัย
ไม่ต้องจ่ายค่าชดเชยพนักงานขายสินค้าหน้าร้าน
และสามารถขอคืนเงินประกันการเช่าจากผู้ให้เช่าได้ แม้ว่าจะเลิกเช่าก่อนหมดอายุสัญญา
ภายหลังจากบริษัทได้ยุติธุรกิจค้าปลีกโทรศัพท์เคลื่อนที่และอุปกรณ์ในเดือนกันยายน 2555
ทำให้บริษัทสามารถลดผลขาดทุนลงเห็นได้อย่างชัดเจน

ในปี 2556 บริษัทได้เพิ่มทุนจดทะเบียนจากเดิม 380.25 ล้านบาท เป็น 1,900 ล้านบาท
โดยได้เสนอขายให้แก่ผู้ถือหุ้นเดิมได้และเสนอขายให้แก่บุคคลในวงจำกัด (Private Placement)
หรือผู้ลงทุนสถาบันอีกจำนวนหนึ่ง
ทั้งนี้มีวัตถุประสงค์เพื่อต้องการหาพันธมิตรใหม่เพื่อเปลี่ยนแปลงโครงสร้างในทุกๆ เดือนของบริษัท
ในที่สุดในเดือนเมษายน 2556 บริษัทได้กลุ่มนักลงทุนกลุ่มใหม่เข้ามาลงทุน
ทำให้เกิดการเปลี่ยนแปลงโครงสร้างผู้ถือหุ้น โครงสร้างของคณะกรรมการและผู้บริหาร
นำมาซึ่งการเปลี่ยนแปลงโครงสร้างธุรกิจใหม่
โดยธุรกิจของบริษัทในปัจจุบันเป็นธุรกิจจำหน่ายและติดตั้งระบบงานเทคโนโลยีสารสนเทศและระบบงานเทคโนโลยีการสื่อสารและโทรคมนาคม
กลุ่มลูกค้าเป้าหมายเปลี่ยนจากกลุ่มผู้บริโภคทั่วไปเป็นกลุ่มลูกค้าองค์กรที่เป็นทั้งภาครัฐและเอกชน

ปัจจุบันบริษัทได้แบ่งกลุ่มธุรกิจออกเป็น 3 กลุ่ม ดังนี้

บริษัทดำเนินธุรกิจ ด้านเทคโนโลยีสารสนเทศ การสื่อสาร และโทรคมนาคม ทั้งทางด้าน
Software และ Hardware โดยเน้นลักษณะการทำตลาดโครงการสารสนเทศ
โดยการประกอบธุรกิจหลักคือ

1.  กลุ่มธุรกิจเครือข่ายการสื่อสารและโทรคมนาคม (Telecom Solution)

เป็นกลุ่มธุรกิจที่ให้บริการด้านการให้คำปรึกษา ออกแบบ จัดจำหน่าย รับเหมาติดตั้ง
และซ่อมแซมบำรุงรักษาอุปกรณ์โครงข่ายการสื่อสารโทรคมนาคมให้กับหน่วยงานทั้งภาครัฐและเอกชน
เช่น การให้บริการโครงข่ายการสื่อสารบนคลื่นความถี่ 2.1 กิ๊กกะเฮิร์ตซ์ เพื่อรองรับเทคโนโลยี
3G
แก่ผู้ประกอบการที่ให้บริการเครือข่ายโทรศัพท์เคลื่อนที่ต้องทำการเปลี่ยนแปลงอุปกรณ์รับ-ส่งสัญญาณที่ติดตั้งทั้งภายอาคารและภายในอาคาร
เป็นต้น ลูกค้าเป้าหมายของบริษัท คือกลุ่มบริษัทเอกชนผู้ให้บริการโทรศัพท์เคลื่อนที่ 3
รายที่ได้รับใบอนุญาตให้บริการการสื่อสารบนคลื่นความถี่ 2.1 กิ๊กกะเฮิร์ตซ์ ซึ่งประกอบไปด้วย
บริษัทแอดวานซ์ ไวร์เลส เน็ตเวิร์ค จำกัด (ในเครือ AIS), บริษัท ดีแทค เนทเวิร์ค จำกัด
(ในเครือ DTAC) และบริษัท เรียล ฟิวเจอร์ จำกัด (มหาชน) (ในเครือ TRUE)
รวมถึงไปถึงการสื่อสารแห่งประเทศไทย (CAT) และบริษัท ทีโอที จำกัด (มหาชน)
ซึ่งได้เตรียมงบประมาณที่จะปรับปรุงอุปกรณ์และขยายความครอบคลุมของเครือข่ายภายใน 3 ปีนี้
รวมกันกว่า 100,000 ล้านบาท
เพื่อให้สอดคล้องกับเงื่อนไขของใบอนุญาตที่ผู้ประกอบการจะต้องขยายความครอบคลุมของเครือข่ายให้รอบคลุมทุกจังหวัด

2.  กลุ่มธุรกิจระบบเทคโนโลยีสารสนเทศ (IT Solution)

เป็นกลุ่มธุรกิจที่ให้บริการให้คำปรึกษา ออกแบบ จัดหาอุปกรณ์ไอที
บริการติดตั้งระบบเทคโนโลยีสารสนเทศขององค์กรอย่างครบวงจร และการเป็น Outsourcing
ส่วนงานสารสนเทศของผู้รับบริการ ทั้งด้านการอบรมฝึกสอน การแก้ไขปัญหาอุปกรณ์ต่างๆ
ให้ใช้งานได้อย่างมีประสิทธิภาพ และการแก้ไขปัญหาซอฟท์แวร์ เป็นต้น

3.  กลุ่มธุรกิจงานซอฟแวร์และดิจิตอลมีเดีย (Software and Digital Media)

เป็นกลุ่มธุรกิจที่ให้บริการคำปรึกษา ออกแบบ จัดหาและจัดทำ รวมถึงติตตั้งและดูแลระบบงาน
เกี่ยวกับงานด้านโปรแกรมคอมพิวเตอร์เพื่อในการปฎิบัติการต่างๆ
และรวมไปถึงการพัฒนาเนื้อหาสาระในด้านต่างๆ
ที่สามารถให้บริการผ่านระบบดิจิตอลทั้งบนคอมพิวเตอร์ทั่วไปและบนสมาร์โฟน

โครงสร้างรายได้ของบริษัท

โครงสร้างรายได้ของบริษัทแยกตามสายผลิตภัณฑ์ สามารถสรุปได้ดังนี้

(หน่วย : ล้านบาท)

  ------------------------------- -------- -------- -------- -------- -------- --------
  ผลิตภัณฑ์                          ปี 2556            ปี 2555            ปี 2554   

                                  รายได้    ร้อยละ    รายได้    ร้อยละ    รายได้    ร้อยละ

  รายได้จากการขาย                                                               

  - โทรศัพท์เคลื่อนที่                  -        -        320.45   90.59    627.51   68.19

  - ซิมการ์ดและบัตรเติมเงิน            -        -        2.06     0.58     164.58   17.89

  - อุปกรณ์เสริม                     -        -        2.81     0.79     11.50    1.25

  - อสังหาริมทรัพย์                   -        -        3.63     1.03     67.57    7.34

  - อุปกรณ์โทรคมนาคม                163.76   59.12    -        -        -        -

  - อุปกรณ์คอมพิวเตอร์                89.16    32.19    -        -        -        -

  - ดิจิตอลคอนเทนส์/โปรแกรมคอมพิวเตอร์ 4.11     1.48     -        -        -        -

  - บริการติดตั้งทดสอบระบบไอที         7.50     2.71     -        -        -        -

  รวมรายได้จากการขาย               264.53   95.50    328.95   92.99    871.16   94.67

  รายได้อื่น*                        12.45    4.50     24.76    7.01     49.03    5.33

  รายได้รวม                        276.98   100.00   353.71   100.00   920.19   100.00
  ------------------------------- -------- -------- -------- -------- -------- --------

  หมายเหตุ: *ในปี 2556
  รายได้อื่นของบริษัทประกอบด้วยรายได้หลักจากการขายระบบการขายหน้าร้านค้าปลีกโทรศัพท์เคลื่อนที่
  ขายทรัพย์สินและรายได้อื่นๆ

ลักษณะการประกอบธุรกิจ

ธุรกิจเทคโนโลยีสารสนเทศ การสื่อสาร และโทรคมนาคม

บริษัทดำเนินธุรกิจด้านเทคโนโลยีสารสนเทศ การสื่อสาร และโทรคมนาคม ทั้งทางด้าน Software
และ Hardware โดยเน้นลักษณะการทำตลาดโครงการทั้งโครงการขนาดเล็กและขนาดใหญ่
โดยมีธุรกิจหลัก 3 กลุ่ม ได้แก่

1. ธุรกิจเครือข่ายการสื่อสารและโทรคมนาคม (Telecom Solution)

  เป็นธุรกิจที่ให้คำปรึกษา ออกแบบ จัดหาอุปกรณ์ รับเหมาติดตั้ง
  และซ่อมแซมบำรุงรักษาอุปกรณ์โครงข่ายการสื่อสารโทรคมนาคมให้กับหน่วยงานทั้งภาครัฐและเอกชน
  เช่น โครงข่ายการสื่อสารบนคลื่นความถี่ 2.1 กิ๊กกะเฮิร์ตซ์ เพื่อรองรับเทคโนโลยี 3G
  ซึ่งผู้ประกอบการให้บริการโครงข่ายโทรศัพท์เคลื่อนที่ต้องทำการเปลี่ยนแปลงอุปกรณ์รับ-ส่งสัญญาณที่ติดตั้งทั้งภายอาคาร
  และภายนอกอาคาร ตามสถานีกระจายสัญญาณ ให้รองรับกับการสื่อสารบนคลื่นความถี่ใหม่นี้

  ลูกค้าเป้าหมายของบริษัท คือกลุ่มบริษัทเอกชนผู้ให้บริการโทรศัพท์เคลื่อนที่ 3
  รายที่ได้รับใบอนุญาตให้บริการการสื่อสารบนคลื่นความถี่ 2.1 กิ๊กกะเฮิร์ตซ์ ซึ่งประกอบไปด้วย
  บริษัทแอดวานซ์ ไวร์เลส เน็ตเวิร์ค จำกัด (ในเครือ AIS), บริษัท ดีแทค เนทเวิร์ค จำกัด
  (ในเครือ DTAC) และบริษัท เรียล ฟิวเจอร์ จำกัด (มหาชน) (ในเครือ TRUE)
  ซึ่งได้เตรียมงบประมาณที่จะปรับปรุงอุปกรณ์และขยายความครอบคลุมของเครือข่ายภายใน 3 ปีนี้
  รวมกันกว่า 100,000 ล้านบาท
  เพื่อให้สอดคล้องกับเงื่อนไขของใบอนุญาตที่ผู้ประกอบการจะต้องขยายความครอบคลุมของเครือข่ายให้รอบคลุมทุกจังหวัด

[]

1.1 โครงการติดตั้งระบบสื่อสารด้วยสัญญาณไมโครเวฟ

การสื่อสารด้วยไมโครเวฟเป็นการสื่อสารไร้สายที่มีแถบความถี่การใช้งานกว้าง
ครอบคลุมความถี่ตั้งแต่ 300 เฮิร์ตซ์ ถึง 300 กิ๊กกะเฮิร์ตซ์
มีลักษณะการใช้งานแบบจุดต่อจุดเพื่อเชื่อมโยงเครือข่ายการสื่อสารข้อมูลทั้งแบบทางเดียวและสองทางเข้าด้วยกัน
การสื่อสาร เริ่มขึ้นที่สถานีต้นทางโดย เสียง ภาพเคลื่อนไหวหรือข้อมูลอื่นใดๆ
จำนวนหลายช่องสัญญาณจะถูกเปลี่ยนมาอยู่ในรูปแบบของสัญญาณดิจิทัลที่เหมาะสม
ก่อนทำการแปลงเป็นสัญญาณวิทยุและส่งไปยังสถานีปลายทางผ่านระบบสายอากาศแบบมีทิศทาง
โดยหลักการทำงานของการส่งคลื่นไมโครเวฟเพื่อการสื่อสารในระยะไกลนั้น
จะใช้การส่งผ่านสัญญาณโทรศัพท์จากจุดหนึ่ง
ไปยังสถานีทวนสัญญาณจากจุดหนึ่งและส่งผ่านสัญญาณไปเรื่อยๆ จนถึงปลายทาง (ภาพประกอบ 1)
ระยะห่างของสถานีสัญญาณจะเป็นดังนี้ ถ้าความถี่สูงระยะห่างก็จะน้อยแต่ถ้า
ความถี่ของคลื่นไมโครเวฟต่ำระยะห่างของสถานีทวนสัญญาณก็จะมากเพื่อให้ส่งสัญญาณได้ในระยะไกลๆ
จึงจำเป็นต้องมีการขยายสัญญาณทุกๆ 30-50
กิโลเมตรดังนั้นจึงพบการใช้งานไมโครเวฟประกอบเป็นส่วนหนึ่ง ในระบบสื่อสารต่าง ๆ เช่น
ระบบวิทยุกระจายเสียง ระบบโทรศัพท์พื้นฐาน ระบบโทรศัพท์เคลื่อนที่
และระบบเครือข่ายคอมพิวเตอร์ เป็นต้น

[]

ภาพประกอบ 1) การส่งสัญญาณไมโครเวฟเพื่อการสื่อสารผ่านสถานีทวนสัญญาณ

บริษัทวางแผนในการจำหน่ายอุปกรณ์โครงข่ายที่ใช้ติดตั้งประกอบด้วยจานรับ-ส่งสัญญาณไมโครเวฟ,
สายส่งสัญญาณ, ระบบป้องกันฟ้าผ่า เป็นต้น
ที่นำเข้าจากต่างประเทศจำหน่ายให้แก่ผู้รับเหมาติดตั้งชุมสายโทรศัพท์เคลื่อนที่สำหรับภายนอกอาคารในระบบคลื่นความถี่ไมโครเวฟ
โดยมีลักษณะการติดตั้งและการทำงานตามสถานีฐานดังภาพประกอบ 2
อุปกรณ์จะถูกติดตั้งบนเสาส่งสัญญาณ และตู้ควบคุมภายในบริเวณสถานีฐาน
อุปกรณ์เหล่านี้เป็นอุปกรณ์ประเภท Non-license นั่นคือไม่จำเป็นต้องขออนุญาต กสทช.
ก่อนนำเข้า โดยบริษัทได้รับการแต่งตั้งจาก Aviat Networks
ประเทศสหรัฐอเมริกาผู้ผลิตอุปกรณ์สื่อสารโทรคมนาคมชั้นนำของโลกให้เป็นตัวแทนจำหน่ายอุปกรณ์เพื่อระบบสื่อสารโทรคมนาคม
ข้อดีของการใช้คลื่นไมโครเวฟในการสื่อสารโทรคมนาคมคือ สามารถใช้ในพื้นที่
ที่การเดินสายกระทำได้ไม่สะดวก โดยการติดตั้งอุปกรณ์ส่งสัญญาณไมโครเวฟเพื่อการสื่อสาร
มีราคาต้นทุนที่ต่ำกว่าระบบสายใยนำแสงและดาวเทียม รวมไปถึงการติดตั้งและบำรุงรักษาที่ง่ายกว่า
และยังให้ความสามารถในการบีบอัดข้อมูลสูงและอัตราการส่งออกข้อมูลที่สูงอีกด้วย

[]

ภาพประกอบ 2) อุปกรณ์ที่ติดตั้งและการทำงานของอุปกรณ์ในสถานีฐาน

1.2 โครงการติดตั้งอุปกรณ์สื่อสารโทรคมนาคมภายในอาคาร (In Building Coverage)

เป็นโครงการขยายและอัปเกรดวงจรการสื่อสารภายในอาคาร เช่น พื้นที่สำนักงาน ห้างสรรพสินค้า
พื้นที่ค้าปลีกต่างๆ ซึ่งเป็นตลาดที่มีมูลค่าการอัปเกรดระบบโทรคมนาคมที่ใหญ่เช่นเดียวกัน
รวมมากกว่า 10,000 อาคารทั่วประเทศ

การสื่อสารด้วยข้อมูล (Data) ได้มีการปรับเปลี่ยนจากระบบ 850-900 เมกะเฮิร์ตซ์ ไปเป็น 2.1
กิ๊กกะเฮิร์ตซ์โดยผู้ให้บริการโทรศัพท์เคลื่อนที่ตามใบอนุญาต 3G ของ กสทช.
อย่างไรก็ดีเนื่องจากสัญญาณไมโครเวฟที่ใช้ในการสื่อสาร
โดยเฉพาะอย่างยิ่งการสื่อสารบนคลื่นความถี่สูงเช่น 3G
มีโอกาสที่จะเกิดการสูญเสียความสม่ำเสมอของสัญญาณเมื่อมีการกระจายสัญญาณจากภายนอกเข้าสู่ภายในอาคาร
ยิ่งไปกว่านั้นการสื่อสารด้วยข้อมูล (Data) บนคลื่นความถี่ 3G
ยังมีความอ่อนไหวต่อกำลังส่งสัญญาณมากกว่าการสื่อสารแบบเสียง (Voice Call) อีกด้วย
เจ้าของของอาคารและผู้ให้บริการโทรศัพท์เคลื่อนที่จึงต้องทำการติดตั้งอุปกรณ์ระบบ Distributed
Antenna System (DAS) เพื่อให้เกิดความครอบคลุมและสม่ำเสมอของสัญญาณภายในอาคาร

อุปกรณ์ระบบ Distributed Antenna Systems (DAS)
บริษัทได้ทำการนำเข้าจากบริษัทผู้ผลิตรายหนึ่งในประเทศเกาหลี อุปกรณ์เหล่านี้เป็นอุปกรณ์ประเภท
Non-license นั่นคือไม่จำเป็นต้องขออนุญาต กสทช.
โดยระบบและอุปกรณ์ที่บริษัททำการติดตั้งนี้เป็นแบบ Active DAS
โดยมีจุดเด่นที่สามารถลดการสูญเสียกำลังส่งสัญญาณระหว่างจุดได้โดยอุปกรณ์ขยายสัญญาณ (Remote
Access Unit) และมีอัตราสัญญาณรบกวนต่ำกว่าเมื่อเทียบกับระบบ Passive DAS
รวมไปถึงจุดเด่นในด้านการติดตั้งที่ง่ายในราคาที่ต่ำกว่าระบบ Passive DAS
เนื่องจากสามารถติดตั้งบนสายเคเบิ้ลทั่วไปที่ใช้อยู่แล้วในอาคาร
อุปกรณ์ที่ติดตั้งนี้ประกอบด้วยอุปกรณ์ขยายสัญญาณหรือทวนสัญญาณแบบ 2 ทิศทาง,
อุปกรณ์กระจายสัญญาณต้นทางในห้องควบคุม,
กล่องรับ-ส่งสัญญาณเพื่อเพิ่มความครอบคลุมของสัญญาณโทรศัพท์เคลื่อนที่และการรับส่งข้อมูลอินเตอร์เน็ตแบบไร้สายภายในอาคาร
และเสาอากาศภายในอาคาร โดยมีลักษณะการทำงานดังภาพประกอบ 3

[]

ภาพประกอบ 3) อุปกรณ์และการทำงานในระบบ Distributed Antenna System (DAS)

ขอบเขตของงานเริ่มจากการออกแบบวงจร
และคุณลักษณะอุปกรณ์ที่ติดตั้งเพื่อความสะดวกในการจัดการในระยะแรกบริษัทจะจัดจ้างบุคคลภายนอกออบแบบตามคุณลักษณะที่ลูกค้ากำหนดให้กับบริษัทเพื่อใช้สำหรับเสนอราคารวมถึงจัดหาผู้รับเหมาช่วงในการบริการติดตั้งในแต่ละโครงการให้เสร็จตามกำหนดเวลา
มีระยะเวลาการดำเนินงานในแต่ละโครงการประมาณ 3 เดือนภายหลังการติดตั้งเสร็จสมบูรณ์
บริษัทยังเสนอบริการในการดูแลบำรุงรักษาอุปกรณ์โครงข่ายเพื่อระบบสื่อสารโทรคมนาคมเหล่านี้ทั้งในรูปแบบCorrective
Maintenanceหรือการบำรุงดูแลรักษาเมื่อเกิดความเสียหายหรือข้อผิดพลาด และPreventive
Maintenance หรือการดูแลรักษาอุปกรณ์ตามระยะเวลาที่กำหนด 3 เดือน หรือ 6 เดือน
เป็นต้นซึ่งจะถือเป็นรายได้ที่มั่นคงในระยะยาว

1.3 โครงการติดตั้งข่ายสายเคเบิลใยแก้ว (Optical Fiber Cable) เพื่อการสื่อสาร

เนื่องจากกระทรวงเทคโนโลยีสารสนเทศและการสื่อสารมีนโยบาย Smart Thailand
ที่ต้องการให้การใช้งาน IT เป็นสิ่งจำเป็นสำหรับประชาชน
ซึ่งไม่เพียงแต่การให้บริการอินเทอร์เน็ตเท่านั้น
แต่จะครอบคลุมถึงการดำรงชีวิตของประชาชนและการบริการของรัฐ
ทำให้ผู้ประกอบการทั้งในส่วนของภาครัฐวิสาหกิจ เช่นบริษัท ทีโอที จำกัด (มหาชน)
และผู้ประกอบการเอกชนรายอื่นๆ
ให้ความสนใจในการพัฒนาโครงข่ายอินเตอร์เน็ตบรอดแบนด์ผ่านสายเคเบิลใยแก้วซึ่งสามารถรับส่งข้อมูลปริมาณมากได้อย่างรวดเร็วสูงสุดถึง
100 Mbps

บริษัทได้เล็งเห็นถึงช่องทางในการทำธุรกิจจากการพัฒนาระบบสื่อสารดังกล่าวโดยได้เริ่มต้นให้บริการติดตั้งข่ายสายเคเบิลใยแก้ว
(Optic Fiber Cable) เพื่อเชื่อมต่อสถานีฐานและเชื่อมโยงระบบสื่อสารของผู้ประกอบการ
โดยขอบเขตของการดำเนินงานและให้บริการครอบคลุมการสำรวจ
ออกแบบรายละเอียดข่ายสายเคเบิลใยแก้ว
รวมถึงการจัดหาสายเคเบิลใยแก้วและแรงงานเพื่อดำเนินการติดตั้งโดยยึดถือตามมาตรฐานของบริษัทผู้ว่าจ้าง
และทำการตรวจสอบทั้งด้านกายภาพและความสามารถในการส่งข้อมูลก่อนส่งมอบงาน

2. กลุ่มธุรกิจระบบเทคโนโลยีสารสนเทศ (IT Solution)

เป็นธุรกิจเกี่ยวกับการให้คำปรึกษา ออกแบบ จัดหาอุปกรณ์ไอที บริการติดตั้งระบบ
ระบบไอทีองค์กรอย่างครบวงจร และการ Outsourcing
ส่วนงานเทคโนโลยีสารสนเทศจากผู้รับบริการ ทั้งงานด้านการฝึกอบรม ฝึกสอน
แก้ไขปัญหาอุปกรณ์ต่างๆ ให้ใช้งานได้อย่างมีประสิทธิภาพ การแก้ไขปัญหาซอฟท์แวร์ เป็นต้น

รายได้ส่วนใหญ่เกิดจาการเสนอราคาประมูลโครงการสารสนเทศจากหน่วยงานภาครัฐและเอกชนเน้นการจำหน่ายอุปกรณ์ระบบเทคโนโลยีเครือข่ายสารสนเทศ
(Networking System) ได้แก่ระบบห้องปฏิบัติการคอมพิวเตอร์ ระบบสื่อสารภายในองค์กร
ระบบการรักษาความปลอดภัยข้อมูลในองค์กร ระบบจัดเก็บข้อมูลและให้คำปรึกษาในการติดตั้งใช้งาน
ให้แก่ องค์กรเอกชน ภาครัฐบาล และรัฐวิสาหกิจ

3. กลุ่มธุรกิจซอฟแวร์และดิจิตอลมีเดีย (Software and Digital Media)

กลุ่มธุรกิจผลิตภัณฑ์ซอฟท์แวร์และดิจิตอลมีเดีย เป็นธุรกิจเกี่ยวกับการให้คำปรึกษา ออกแบบ
พัฒนาและติดตั้งโปแกรมระบบปฎิบัติการด้านต่างๆ
ทั้งที่เป็นการใช้ภายในองค์กรและเชื่อมผ่านแอปพลิเคชั่นไปบนมือถือบนพื้นฐานเทคโนโลยีคลาวด์
รวมถึงการพัฒนาเนื้อสาระด้านต่างๆ ในรูปแบบดิจิตอลมีเดีย
เพื่อสามารถใช้งานผ่านระบบคอมพิวเตอร์และสมาร์ทโฟน

3.1 โครงการ Tutor Online

เป็นโครงการพัฒนาสื่อการเรียนการสอนสมัยใหม่
ให้นักเรียนได้รับการศึกษาอย่างทั่วถึงแม้ในพื้นที่ต่างจังหวัด ตอบสนองนโยบายของภาครัฐ
เพื่อส่งเสริมการศึกษาขั้นพื้นฐานของคนในประเทศ บริษัทฯ ร่วมกับค่ายสื่อการเรียนการสอน
อาจารย์ที่มีชื่อเสียงหลายท่านให้คำปรึกษาในการประมวลเนื้อหาเป็นรูปแบบสื่อดิจิตอล
เข้ากับหลักสูตรการศึกษาของไทย เพื่อให้นักเรียนได้เรียนรู้อย่างมีคุณภาพ เสมือนมีประสบการณ์จริง

บริษัทได้นำเสนอโครงการต่อผู้พัฒนาศูนย์การเรียนการสอนโดยเริ่มจาก
องค์การบริหารส่วนจังหวัดบุรีรัมย์ ตามหลักสูตรเตรียมความพร้อมสำหรับเอนทรานซ์ ระบบ O-Net
และ A-Net การเตรียมตัวสอบระบบโควต้าต่างๆ เช่น CU-TEP TU-GET
โดยรวบรวมเนื้อหาหลักสูตรวิชาคณิตศาสตร์ วิชาฟิสิกส์ วิชาเคมี วิชาชีวะ วิชาภาษาไทย และ
ภาษาอังกฤษ จำนวนกว่า 1,000 ชั่วโมง เป็นคำบรรยายจากติวเตอร์ที่มีชื่อเสียง และ
โจทย์ตัวอย่างเพื่อให้นักเรียนประเมินการเรียนก่อนการเข้าสอบจริง
โดยใช้โปรแกรมควบคุมการทำงานที่ติดตั้งบนเครื่องคอมพิวเตอร์
และระบบจัดเก็บสื่อส่วนกลางที่บริษัทพัฒนาขึ้นเองสามารถให้บริการส่งผ่านข้อมูลไปยังเครือข่ายคอมพิวเตอร์พร้อมๆกัน
30 – 50 เครื่อง

รูปแบบการให้บริการ บริษัทจะติดต่อขอสิทธิการเผยแพร่จากอาจารย์ผู้บรรยายเป็นรายปี
พร้อมสิทธิในการเพิ่มเติมหรือปรับเปลี่ยนเนื้อหา จากนั้นจะไปติดตั้ง CD คำบรรยาย และ
โปรแกรมการจัดการที่หน้างานแต่ละแห่งเพื่อเชื่อมโยงกับห้องคอมพิวเตอร์
พร้อมทั้งดูแลรักษาและให้บริการอัปเดทสื่อการสอนให้ทันสมัยอยู่เสมอมีระยะการให้บริการเป็นรายปี

3.2 โครงการพัฒนาการสอนด้วยสื่อดิจิตอล หลักสูตร STEM (Science, Technology,
Engineering and Mathematics)

STEM
เป็นหลักสูตรที่คิดค้นเพื่อยกระดับขีดความสามารถในการแข่งขันของประเทศกับนานาชาติโดยรัฐบาลได้มีนโยบายปฏิรูปการศึกษาที่ส่งเสริมการเรียนการสอนให้เป็นแบบการบูรณาการทั้งสี่วิชาเข้าด้วยกันเพื่อให้ผู้เรียนนำความรู้ทุกแขนงมาใช้ในการแก้ปัญหา
การค้นคว้าสิ่งต่างๆ การสร้างหรือพัฒนาสิ่งต่างๆ ในสถานการณ์โลกปัจจุบัน
บริษัทร่วมกับศูนย์บริการทางการวิชาการมหาวิทยาลัยศรีนครินทรวิโรฒ ประสานมิตร
พัฒนาโครงการต้นแบบด้วยงบประมาณ 10-24 ล้านบาท
พัฒนาเครื่องมือการเรียนการสอนและโปรแกรมสื่อรูปแบบดิจิตอลให้กับโรงเรียน 100
โรงเรียนโดยเฉพาะกลุ่มระดับประถม-มัธยม เพิ่มกระบวนการเรียนรู้ผ่านโครงงาน (Project
Base) ทุกระดับชั้น
จัดฝึกอบรมการใช้สื่อการเรียนการสอนให้กับครูต้นแบบโดยเริ่มจากครูที่ได้รับคัดเลือกจากทางกระทรวงศึกษาธิการจำนวน
200 ราย เป็นเวลา 1 เดือน พร้อมสิทธการเข้าใช้ระบบ 10,000 ชุด
เพื่อให้ครูต้นแบบสามารถจัดหลักสูตรการเรียนการสอนและใช้กระบวนการติดตามประเมินผลนักเรียนจากการใช้ระบบจริง

การจัดหาผลิตภัณฑ์และบริการ

บริษัทจัดหาผลิตภัณฑ์โดยทำการวางแผนสั่งซื้อสินค้าตามปริมาณที่กำหนดในขั้นตอนออกแบบ
ในรุ่นและแบบที่ได้รับอนุมัติจากลูกค้าในแต่ละโครงการ
แล้วจึงส่งคำสั่งซื้อไปยังผู้ผลิตและผู้จัดจำหน่ายทั้งในประเทศและในต่างประเทศ
โดยจัดเก็บสินค้าคงเหลือเพียงส่วนที่รอการติดตั้ง
การจัดหาผลิตภัณฑ์และบริการอุปกรณ์ฮาร์ดแวร์ทั้งหมดสั่งซื้อจากคู่ค้า (Partner)
ที่บริษัทได้รับการแต่งตั้งให้เป็นผู้จัดจำหน่ายเช่นคอมพิวเตอร์แม่ข่ายคอมพิวเตอร์ตั้งโต๊ะ
อุปกรณ์สำรองข้อมูลจาก บริษัท เดอะ แวลู ซิสเต็มส์ จำกัด อุปกรณ์งานระบบสื่อสารเครือข่ายจาก
Aviat Networks (S) Pte. Ltd. ประเทศสหรัฐอเมริกา เป็นต้น

ในส่วนของการให้บริการในลักษณะโครงการ ซึ่งมีระยะเวลาในการส่งมอบที่ชัดเจน
บริษัทจึงควบคุมการทำงานโดยเน้นที่การบริหารบุคลากร
ตามจำนวนและคุณสมบัติที่เหมาะสมในแต่ละโครงการ รวมถึงการใช้ผู้เชี่ยวชาญจากบริษัทผู้ผลิตร่วม
และบริษัทผู้รับเหมาจากภายนอกที่มีประสบการณ์ในงานโครงการ เช่น
งานติดตั้งระบบเครือข่ายโทรศัพท์ 3G และงานติดตั้งระบบเครือข่ายเคเบิ้ลใยแก้วนำแสง
ในแต่ละกลุ่มธุรกิจ บริษัทมีทีมผู้บริหารโครงการในแต่ละโครงการ
เพื่อควบคุมมาตรฐานและประสานงานกับบุคลากรของบริษัท ผู้เชี่ยวชาญ และบริษัทผู้รับเหมาภายนอก
โดยเฉพาะอย่างยิ่งโครงการสื่อสารโทรคมนาคม ซึ่งเป็นงานที่ต้องใช้กำลังคนมากและ
ดำเนินงานในหลายสถานที่พร้อมๆกัน
ประมาณการณ์สัดส่วนการจัดจ้างบริษัทผู้รับเหมาภายนอกมีมากถึงประมาณร้อยละ 80
ของทีมงานทั้งหมด

ลักษณะของการได้มาซึ่งงานจะเป็นไปในลักณะของการประมูลงานทั้งทางภาคราชการและรัฐวิสาหกิจ
ในขั้นตอนแรก ขั้นตอนโดยทั่วไปจะให้พนักงาน Pre-Sale เข้าไปทำแนะนำทางด้านเทคนิค
และระบบใหม่ๆให้กับลูกค้า
เพื่อให้ลูกค้าเล็งเห็นความสำคัญและประโยชน์ของการใช้ระบบต่างๆในการทำงาน
จากนั้นหากลูกค้ามีความสนใจสินค้าและบริการ
ทางสายงานจะจัดส่งพนักงานขายเข้าไปเจราจาต่อรองด้านราคาและเซ็นสัญญาโครงการเพื่อทำการประกวดราคาหรือปิดงานต่อไป
จะต้องมีการวางหนังสือค้ำประกันการประมูลงาน (Bid Bond) เพื่อทำการประมูลงาน
และทางบริษัทฯ จะต้องวางหนังสือค้ำประกันสัญญา (Performance Bond)
เพื่อรับประกันว่าบริษัทฯ จะทำงานจนเสร็จสิ้นโครงการ ซึ่งมีระยะเวลาเฉลี่ย 1 ปี
หลังจากที่งานเสร็จสิ้นแล้วบริษัทฯ อาจจะต้องวางหนังสือค้ำประกันผลงาน (Retention Bond)
เพื่อรับประกันผลงานต่อไปอีกประมาณ 1-2 ปี ขึ้นกับความต้องการของลูกค้า

กลุ่มลูกค้าเป้าหมายและช่องทางการจัดจำหน่าย

กลุ่มลูกค้าของบริษัทแบ่งประเภทได้ตามกลุ่มธุรกิจของบริษัทดังนี้

1. หน่วยงานราชการและรัฐวิสาหกิจ โดยเฉพาะหน่วยงานขนาดใหญ่ เช่น บมจ. กสท
โทรคมนาคม บมจ. ทศท คอร์ปอร์เรชั่น บริษัท ไปรษณีย์ไทย จำกัด การไฟฟ้าฝ่ายผลิต
การไฟฟ้าส่วนภูมิภาค การไฟฟ้านครหลวง เป็นต้น
เนื่องจากหน่วยงานเหล่านี้มีงบประมาณในการลงทุนทางด้านเทคโนโลยีสารสนเทศค่อนข้างสูง
เพื่อใช้ในการปรับปรุงการทำงานให้มีประสิทธิภาพเพิ่มขึ้น

2. สถาบันการศึกษา เช่น โรงเรียน ห้องสมุด ศูนย์ฝึกอบรมท้องถิ่น มหาวิทยาลัย
ซึ่งได้รับงบประมาณสนับสนุนจากกระทรวงศึกษาธิการ
โดยงบประมาณหลักที่เกี่ยวกับระบบสารสนเทศของกระทรวงศึกษาธิการตามงบประมาณรายจ่ายปี
2556 มีมูลค่าประมาณ 6,635 ล้านบาท

3. ภาคเอกชน ที่ต้องการวางระบบสารสนเทศ ระบบการสื่อสาร หรือการซ่อมบำรุงอุปกรณ์ไอที
ในอีก 3 ปี
ข้างหน้าคาดว่าจะมีรายได้ของบริษัทส่วนใหญ่มาจากธุรกิจที่เกี่ยวเนื่องกับการปรับปรุงคุณภาพการสื่อสารเป็นระบบ
3G เป็นหลัก โดยรับเหมาผ่านผู้ที่ได้รับสัปทานหรือผู้บริหารงานติดตั้งหลักของผู้ที่ได้รับสิทธิ์สัมปทาน
บริษัทจะเข้าไปทำการประกวดราคา ขั้นตอนโดยทั่วไปจะให้พนักงาน Pre-Sale
เข้าไปทำแนะนำทางด้านเทคนิค และระบบใหม่ๆให้กับลูกค้า
เพื่อให้ลูกค้าเล็งเห็นความสำคัญและประโยชน์ของการใช้ระบบต่างๆในการทำงาน
จากนั้นหากลูกค้ามีความสนใจสินค้าและบริการ
ทางสายงานจะจัดส่งพนักงานขายเข้าไปเจราจาต่อรองด้านราคาและเซ็นสัญญาโครงการเพื่อทำการประกวดราคาหรือปิดงานต่อไป

3. ปัจจัยความเสี่ยง 

คณะกรรมการและฝ่ายบริหารของบริษัทได้ดำเนินการติดตามประเมินความเสี่ยงในทุกด้านเพื่อลดผลกระทบที่อาจเกิดขึ้นกับผลการดำเนินงานและฐานะทางการเงินของบริษัท
โดยควบคุมผ่านระบบงานที่เป็นมาตรฐาน
รวมถึงการพัฒนาบุคลากรให้มีความรู้ความสามารถที่จะจัดการและบริหารความเสี่ยงให้อยู่ในระดับที่ยอมรับได้
บริษัทได้ประเมินความเสี่ยงหลักตามโครงสร้างธุรกิจใหม่ของบริษัท ดังนี้

1.  ความเสี่ยงด้านการตลาด

บริษัทได้ปรับเปลี่ยนแปลงโครงสร้างธุรกิจจากร้านค้าปลีกโทรศัพท์เคลื่อนที่มาเป็นธุรกิจบริการระบบเทคโนโลยีสารสนเทศและการสื่อสารโทรคมนาคม
โดยกลุ่มลูกค้าเป้าหมายเปลี่ยนจากลูกค้าปลีกรายย่อยเป็นกลุ่มลูกค้าสถาบันหรือองค์กร
โดยเฉพาะลูกค้าที่เป็นภาคราชการ รัฐวิสาหกิจ และบริษัทเอกชนขนาดกลางและขนาดใหญ่
ซึ่งระบบงานที่บริษัทให้บริการแก่ลูกค้า
ส่วนใหญ่จะเป็นระบบงานด้านเทคโนโลยีที่ใช้ภายในและภายนอกองค์กร
โดยระบบงานดังกล่าวส่วนใหญ่จะใช้ขนาดเงินลงทุนที่สูง
ดังนั้นการพิจารณาเพื่อใช้เงินลงทุนดังกล่าวของแต่ละองค์กรที่เป็นลูกค้า
จึงจำเป็นต้องใช้ระยะเวลาในการติดสินใจที่ยาวนานและใช้ความระมัดระวังอย่างสูง
และต้องผูกพันงบประมาณระยะยาว รวมถึงต้องการพิจารณาปัจจัยแวดล้อมของธุรกิจ
ทั้งด้านเศรษฐกิจ การเมือง สังคม และเปลี่ยนแปลงของเทคโนโลยี
จึงอาจทำให้ปริมาณงานของบริษัทมีความเสี่ยงที่ได้รับในปริมาณน้อยกว่าที่ตั้งเป้าหมายไว้
ส่งผลกระทบต่อรายได้และผลการดำเนินงานของบริษัทได้

อย่างไรก็ตามบริษัทได้ลดความเสี่ยงด้านนี้ด้วยการขยายฐานลูกค้าและขนาดของโครงการที่มีขนาดเล็กและขนาดย่อมลง
เช่น การรับงานซ่อมบำรุงระบบงานด้านโครงข่ายการสื่อสารและด้านเทคโนโลยีสารสนเทศ
การรับงานที่เป็นการจัดซื้อวัสดุสิ้นเปลีองจำเป็นต้องใช้กับระบบงานคอมพิวเตอร์
และการบริการโปรแกรมคอมพิวเตอร์ที่เป็นระบบจัดการฐานข้อมูลผ่านระบบออนไลน์ให้กับธุรกิจขนาดย่อม
เป็นต้น

2.  ความเสี่ยงด้านการส่งมอบล่าช้า

ธุรกิจระบบงานเทคโนโลยีสารสนเทศและการสื่อสารโทรคมนาคมนั้น
เป็นธุรกิจที่ต้องดำเนินการด้านการจำหน่ายพร้อมติดตั้งไปพร้อมกัน และจะส่งมอบงานได้
จะต้องได้รับทดสอบว่าสามารถใช้งานได้ตามข้อตกลงและเงื่อนไขที่กำหนดไว้ ดังนั้น
การจัดการให้งานสามารถส่งมอบได้ตรงตามกำหนดเวลาและเสร็จสมบูรณ์ตามที่ลูกค้าคาดหวังและพึงพอใจจึงเป็นปัจจัยสำคัญที่สุด

ปัจจัยความเสี่ยงต่างๆ ที่อาจทำให้การส่งมอบไม่ทันตามกำหนดนั้น อาจเกิดขึ้นได้จากหลายๆ กรณี
เช่น การไม่สามารถเข้าพื้นที่โครงการได้ตามกำหนด การรับมอบอุปกรณ์ล่าช้าหรือไม่สมบูรณ์
การขาดแคลนแรงงานที่ชำนาญการในพื้นที่ทำงาน การเกิดเหตุการณ์ความขัดแย้งต่างๆ
ทั้งด้านการเมือง ด้านสิ่งแวดล้อมในพื้นที่ทำงาน เป็นต้น

การป้องกันความเสี่ยงที่เกิดขึ้น บริษัทมุ่งเน้นประสิทธิภาพการทำงานของทีมงาน
โดยเฉพาะการต้องมีการวางแผนแผนปฎิบัติการที่มีการกำหนดระยะเวลาการปฎิบัติงานที่แน่นอน
การลงพื้นที่ทันทีเมื่อรับรู้ว่าได้รับงานแน่นอนแล้ว
การติดตามและประเมินผลงานให้ได้ตามแผนอย่างใกล้ชิดตลอดเวลา
การจัดหาพันธมิตรธุรกิจที่มีความพร้อมด้านผู้ชำนาญการให้มีอย่างเพียงพอ
การประสานความร่วมมือกับพันธมิตรธุรกิจในการส่งมอบอุปกรณ์ให้ตรงเวลา
รวมถึงการทำกิจกรรมชุมชนสัมพันธ์ในพื้นที่ที่มีความขัดแย้ง เป็นต้น

3.  ความเสี่ยงจากการเก็บเงินลูกหนี้ล่าช้า

ลูกค้าของบริษัทเป็นลูกค้าสถาบันหรือองค์กรภาคราชการ รัฐวิสาหกิจ องค์กรอิสระ และบริษัทเอกชน
ซึ่งลูกค้ากลุ่มนี้มีระบบการชำระเงินที่มีขั้นตอนหลายชั้นตอน
ทำให้อาจเกิดความล่าช้าในการรับชำระหนี้ได้ ดังนั้น บริษัทได้ลดความเสี่ยงด้านนี้
ด้วยสร้างระบบจัดการด้านลูกหนี้ที่มีประสิทธิภาพ ได้แก่
การอนุมัติวงเงินและระยะเวลาเครดิตอย่างระมัดระวังและสมเหตุสมผล
มีระบบควบคุมและติดตามการชำระหนี้ทั้งส่วนที่อยู่ในกำหนดและเกินกำหนด
มีระบบการทบทวนวงเงินเครดิต
เงื่อนไขการวางหลักประกันและเงื่อนไขการชำระเงินอย่างต่อเนื่อง นอกจากนี้
บริษัทยังได้บริหารความเสี่ยงด้วยการทำประกันหนี้การค้ากับบริษัทประกันภัยอีกด้วย

4.  ความเสี่ยงทางด้านการเงิน

    1.  ความเสี่ยงจากอัตราแลกเปลี่ยนเงินตราต่างประเทศ

บริษัทมีสินค้าและอุปกรณ์ที่ต้องนำเข้าจากต่างประเทศ
ซึ่งส่วนใหญ่มีราคาซื้อขายเป็นเงินสกุลดอลล่าร์สหรัฐอเมริการ
ดังนั้นจึงมีความเสี่ยงจากความผันผวนของอัตราแลกเปลี่ยนเงินตราต่างประเทศที่จะมีผลกระทบต่อผลการดำเนินงานของบริษัท
บริษัทได้ป้องกันความเสี่ยงโดยการทำสัญญาซื้อขายเงินตราต่างประเทศล่วงหน้าในสัดส่วนที่เหมาะสม
อีกทั้งมีการติดตามข่าวสารและความเคลื่อนไหวสถานการณ์ความผันผวนของอัตราแลกเปลี่ยนเงินตราอย่างใกล้ชิด

2.  ความเสี่ยงจากการจัดหาเงินทุนเพื่อดำเนินงานและอัตราดอกเบี้ย

ธุรกิจของบริษัทส่วนใหญ่เป็นงานโครงการซึ่งบางโครงการที่มีมูลค่างานสูง
จำเป็นต้องเงินทุนจำนวนมากในการดำเนินงาน
บริษัทได้มีวางแผนการบริหารสภาพคล่องและการจัดหาแหล่งเงินทุนอย่างระมัดระวัง
โดยมีการใช้เครื่องมือทางการเงินในรูปแบบต่างๆ ผ่านสถาบันการเงิน เช่น
การกู้ยืมเฉพาะรายโครงการ (Project Financing) การทำ Factoring เป็นต้น อย่างก็ตาม
การใช้เงินทุนจากการกู้ยืมจะเกิดความเสี่ยงจากความผันผวนของอัตราดอกเบี้ย
แต่เงินกู้ยืมส่วนใหญ่ของบริษัทเป็นเงินกู้ยืมระยะสั้นสำหรับงานโครงการเท่านั้น
อีกทั้งอัตราดอกเบี้ยทางบริษัทใช้อัตราตามตลาด ซึ่งมีความผันผวนน้อยมาก

4. ทรัพย์สินที่ใช้ในการประกอบธุรกิจของบริษัท

4.1 ลูกหนี้การค้า

  (1) นโยบายการรับรู้รายได้

รายได้จากการขายสินค้า – บริษัทรับรู้รายได้จากการขายสินค้า
เมื่อบริษัทได้โอนความเสี่ยงและผลตอบแทนที่เป็นสาระสำคัญของความเป็นเจ้าของสินค้าให้กับผู้ซื้อแล้ว

รายได้จากการบริการ – บริษัทรับรู้รายได้วัดขั้นความส าเร็จของรายการบัญชี ณ วันสิ้
นรอบระยะเวลารายงานได้

อย่างน่าเชื่อถือ

20.4 กิจการสามารถวัดมูลค่าของ

รายได้จากการขายอสังหาริมทรัพย์ – บริษัทรับรู้รายได้จากการขายอาคารชุด
เมื่องานก่อสร้างเสร็จตามสัญญาและมีการโอนกรรมสิทธิ์และผลประโยชน์ที่มีนัยสำคัญในทรัพย์สินให้กับผู้ซื้อแล้ว

  (2) นโยบายการตั้งสำรองค่าเผื่อสงสัยหนี้จะสูญ

บริษัทมีนโยบายที่จะตั้งค่าเผื่อหนี้สงสัยจะสูญจากลูกหนี้การค้าโดยประมาณจากจำนวนหนี้ที่คาดว่าจะเรียกเก็บเงินจากลูกหนี้ไม่ได้
ค่าเผื่อหนี้สงสัยจะสูญประเมินโดยการวิเคราะห์ประวัติการชำระหนี้และการคาดการณ์เกี่ยวกับการชำระหนี้ในอนาคตของลูกค้า

สำหรับมูลค่าลูกหนี้การค้า ณ 31 ธันวาคม 2556 มีดังนี้

  ---------------------------- -------------------- ----------------------
  รายการ                       จำนวน (ล้านบาท)       ร้อยละของสินทรัพย์รวม

  ลูกหนี้การค้า                    163.51               44.88

  หัก ค่าเผื่อหนี้สงสัยจะสูญ           (1.64)               (0.45)

  ลูกหนี้การค้า – สุทธิ              161.87               44.43

  สินทรัพย์รวม                    364.28               100.00
  ---------------------------- -------------------- ----------------------

4.2 สินค้าคงเหลือ

สำหรับมูลค่าสินค้าคงเหลือในปี 2554- 2556 มีรายละเอียดดังนี้

  (หน่วย: ล้านบาท)

  ----------------------------- ------------- ------------- -------------
  สินค้าคงเหลือ                    ปี 2556        ปี 2555        ปี 2554

  โทรศัพท์เคลื่อนที่และอุปกรณ์เสริม      -             -             27.60

  อุปกรณ์คอมพิวเตอร์และโทรคมนาคม    23.63         -             -

  หัก ค่าเผื่อมูลค่าสินค้าลดลง          -             -             (0.41)

  งานระหว่างทาง                  29.77         -             -

  สินค้าคงเหลือ - สุทธิ              53.40         -             27.19
  ----------------------------- ------------- ------------- -------------

4.3 ที่ดิน อาคาร และอุปกรณ์

ณ 31 ธันวาคม 2556 บริษัทมีที่ดิน อาคาร และอุปกรณ์ดังรายละเอียดต่อไปนี้

4.3.1 อุปกรณ์เครื่องใช้สำนักงาน

(หน่วย : ล้านบาท)

  --------------------------- ------------ -------------- ---------------------
  ประเภท                      มูลค่าตามบัญชี   ลักษณะกรรมสิทธิ์   ภาระผูกพันค้ำประกันเงินกู้

  อุปกรณ์สำนักงาน                0.50         เป็นเจ้าของ      - ไม่มี -

  ยานพาหนะ                    5.80         เป็นเจ้าของ      - ไม่มี -

  รวม                         0.43                        
  --------------------------- ------------ -------------- ---------------------

4.3.2 สินทรัพย์ไม่มีตัวตน

(หน่วย : ล้านบาท)

+---------------------------+-----------+-----------+-----------------+
| ประเภท                    | ม         | ลักษ       | ภาระผูกพัน        |
|                           | ูลค่าตามบัญชี | ณะกรรมสิทธิ์ |                 |
|                           |           |           | ค้ำประกันเงินกู้     |
+---------------------------+-----------+-----------+-----------------+
| โปรแกรมคอมพิวเตอร์          | 0.66      | เป็นเจ้าของ | - ไม่มี -         |
+---------------------------+-----------+-----------+-----------------+

5. ข้อพิพาททางกฎหมาย

ในปัจจุบัน บริษัทไม่มีกรณีพิพาทที่มีนัยสำคัญค้างอยู่
และบริษัทไม่สามารถคาดการณ์ล่วงหน้าว่าจะมีกรณีพิพาทอันอาจจะเกิดขึ้นอีกในอนาคตอันใกล้นี้

6. ข้อมูลทั่วไปและข้อมูลสำคัญอื่น

ข้อมูลทั่วไปของบริษัท

ชื่อบริษัท : บริษัท บลิส-เทล จำกัด (มหาชน)

ลักษณะการประกอบธุรกิจ : บริษัทฯดำเนินธุรกิจ ด้านเทคโนโลยีสารสนเทศ การสื่อสาร
และโทรคมนาคม ทั้งทางด้าน Software และ Hardware โดยเน้นลักษณะการทำตลาด
และโครงการโครงข่ายโทรคมนาคมโครงการสารสนเทศ

ที่ตั้งสำนักงานพหลโยธิน : เลขที่ 1199 อาคารปียวรรณ ชั้น 8 ถนนพหลโยธิน แขวงสามเสนใน
เขตพญาไท กรุงเทพมหานคร

เลขทะเบียนบริษัทที่ : 0107547000818

Home Page : www.blisstel.co.th

โทรศัพท์ : 0-2619-7619

โทรสาร : 0-2619-7677

Call Center : 0-2619-7619

ที่ตั้งสำนักงานวิภาวดี : เลขที่ 123 อาคารซันทาวเวอร์ส บี ชั้น 12 ห้อง 1202-3
ถนนวิภาวดีรังสิต แขวงจอมพล

เขตจตุจักร กรุงเทพมหานคร

โทรศัพท์ : 0-2617-7076-7

โทรสาร : 0-2617-7078

ทุนจดทะเบียน : 1,900,000,000 บาท (ข้อมูล ณ 22 มกราคม 2556)

ทุนเรียกชำระแล้ว : 1,900,000,000 บาท (ข้อมูล ณ 22 มกราคม 2556)

นายทะเบียนผู้ถือหุ้น : บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย

เลขที่ 62 ถนนรัชดาภิเษก แขวงคลองเตย เขตคลองเตย กรุงเทพมหานคร 10110

โทรศัพท์ 0-2229-2876 โทรสาร 0-2654-5642

ผู้สอบบัญชี : นางสาวมะลิวรรณ พาหุวัฒนกร

ผู้สอบบัญชีรับอนุญาตเลขที่ 4701 หรือ

นายมานิตย์ วรกิจจาภรณ์

ผู้สอบบัญชีรับอนุญาตเลขที่ 7326

บริษัท เอ็นพีเอส สยาม สอบบัญชี จำกัด

555/5-6 อาคารเอสเอสพีทาวเวอร์ ชั้น 5 ซอยสุขุมวิท 63 (เอกมัย) ถนนสุขุมวิท

แขวงคลองตันเหนือ เขตวัฒนา กรุงเทพฯ

โทรศัพท์ 0-2711-5300 โทรสาร 0-2711-5866

ข้อมูลทั่วไปของบริษัทย่อย

ชื่อบริษัท : บริษัท บลิส ไทยแอสเสท จำกัด

ลักษณะการประกอบธุรกิจ : ประกอบกิจการซื้อ ขาย และให้เช่าอสังหาริมทรัพย์ ได้แก่
ที่ดินและสิ่งปลูกสร้าง, คอนโดมิเนียม, ห้องชุด และเซอร์วิสอพาร์ทเมนท์ เป็นต้น

ที่ตั้งสำนักงานใหญ่ : เลขที่ 1199 อาคารปียวรรณ ชั้น 8 ถนนพหลโยธิน แขวงสามเสนใน
เขตพญาไท กรุงเทพมหานคร

เลขทะเบียนบริษัทที่ : 0105549028424

ทุนจดทะเบียน : 89,000,000 บาท

ทุนเรียกชำระแล้ว : 89,000,000 บาท

ชนิดและจำนวนหุ้นที่ถือ : หุ้นสามัญ 8,900,000 หุ้น มูลค่าที่ตราไว้หุ้นละ 10 บาท

สัดส่วนการถือหุ้น : ร้อยละ 100

ชื่อบริษัท : บริษัท บลิส สปอร์ต จำกัด

ลักษณะการประกอบธุรกิจ : ประกอบกิจการเป็นผู้บริหารจัดการ ในส่วนที่เป็นตัวเนื้อหา
(content) สำหรับโทรทัศน์ระบบดิจิตอล โดยในปัจจุบัน
บริษัทเข้าทำสัญญาเกี่ยวกับการบริหารสิทธิประโยชน์ของสนามมวยเวที
ลุมพินีแห่งใหม่ที่ริมถนนรามอินทรา กิโลเมตรที่ 2 บนเนื้อที่ขนาด 8 ไร่ ประกอบด้วย 4 อาคาร
กับทางนายสนามมวยลุมพินี กรมสวัสดิการทหารบก กองทัพบก โดยเริ่มสัญญาตั้งแต่วันที่ 1 กุมภาพันธ์
2557 และมีอายุสัญญา 5 ปี และคงสิทธิ์ในการต่อสัญญาอีก 5 ปี

ที่ตั้งสำนักงานใหญ่ : เลขที่ 1199 อาคารปียวรรณ ชั้น 8 ถนนพหลโยธิน แขวงสามเสนใน
เขตพญาไท กรุงเทพมหานคร

เลขทะเบียนบริษัทที่ : 0105557000436

ทุนจดทะเบียน : 10,000,000 บาท

ทุนเรียกชำระแล้ว : 10,000,000 บาท

ชนิดและจำนวนหุ้นที่ถือ : หุ้นสามัญ 1,000,000 หุ้น มูลค่าที่ตราไว้หุ้นละ 10 บาท

สัดส่วนการถือหุ้น : ร้อยละ 100

ชื่อบริษัท : บริษัท บลิส อินโนเวชั่น จำกัด

ลักษณะการประกอบธุรกิจ : ประกอบกิจการเป็นตัวแทนจำหน่าย, ติดตั้ง และ
บริการหลังการขายอุปกรณ์ที่ใช้ในการสื่อสารและโทรคมนาคมของผู้ผลิตต่างประเทศรายหนึ่งให้แก่หน่วยงานทางราชการและเอกชนที่มีความต้องการใช้อุปกรณ์ประเภทนี้

ที่ตั้งสำนักงานใหญ่ : เลขที่ 1199 อาคารปียวรรณ ชั้น 8 ถนนพหลโยธิน แขวงสามเสนใน
เขตพญาไท กรุงเทพมหานคร

เลขทะเบียนบริษัทที่ : 0105556195713

ทุนจดทะเบียน : 10,000,000 บาท

ทุนเรียกชำระแล้ว : 10,000,000 บาท

ชนิดและจำนวนหุ้นที่ถือ : หุ้นสามัญ 1,000,000 หุ้น มูลค่าที่ตราไว้หุ้นละ 10 บาท

สัดส่วนการถือหุ้น : ร้อยละ 70